היחידה המטכ"לית לאבטחת בכירים

היחידה המטכ"לית לאבטחת בכירים היא יחידה צבאית הכפופה לחטיבת המבצעים שבאגף המבצעים של צה"ל. משימת היחידה היא לדאוג לסידורי האבטחה של כל הקצונה הבכירה בצה"ל, הכוללת את כל אלופי המשנה ומעלה בכלל, ובאלופי המטה הכללי והרמטכ"ל בפרט. היחידה אינה אחראית ישירות על ביטחונם של כל האישים המאובטחים אלא על ביטחונם של אישים מסוימים בלבד. עם זאת, גם לאישים שהיחידה אינה מאבטחת בעצמה, היא אחראית לדאוג לאבטחה. מפקד היחידה הוא קצין בדרגת סא"ל. עד לסוף העשור הראשון של המאה ה-21 היו מאבטחי היחידה בוגרי יחידות האבטחה של השב"כ, ובכלל זה מאבטחי היחידה לאבטחת אישים ומשלחות, שעברו קורס לוחם מקיף במתקני השב"כ. הקורס כלל בין היתר אימוני ירי ותרגולות לוחמה בטרור, אימוני כושר גופני, אימוני קרב מגע וקורס חובשים. בהמשך אוישה היחידה בחיילים בשירות סדיר. מאבטחי היחידה הם קצינים בדרגות סגן ועד רב-סרן בעלי רקע פיקודי קרבי, יוצאי סיירות ויחידות עילית בצה"ל, הנבחרים בקפידה. מועמדים שנמצאו מתאימים עוברים בדיקות רפואיות מקיפות ויסודיות וראיון פסיכולוגי. במסגרת הכשרתם עוברים קורס לוחם אחיד הנערך במתקני השב"כ. הקורס כולל בין היתר אימוני ירי ותרגולות לוחמה בטרור, אימוני כושר גופני, אימוני קרב מגע וקורס חובשים. כיום משרתים ביחידה גם חיילים וחיילות בשירות סדיר המהווים חלק אינטגרלי ביחידה. כמו כן מקיימת היחידה מערך אימונים וכשירויות ייחודי לעצמה, ועוברת אימונים בבסיסי צה"ל השונים לנוכח פעילותה הייחודית. ראשיתה של היחידה ביחידה לאבטחת בכירי צה"ל בביקורים ברצועת הביטחון בדרום לבנון. בשנת 2001, בעת האינתיפאדה השנייה, התקבלה באגף המבצעים של צה"ל ההחלטה לשנות את סידורי אבטחת קציני צה"ל הבכירים. הרמטכ"ל, שאול מופז היה הראשון עליו הוחלו סידורי האבטחה החדשים. במהלך מלחמת לבנון השנייה אסר מפקד היחידה, סא"ל אריק אלעזר, על הרמטכ"ל, דן חלוץ, לקיים סיור בעיירה בינת ג'בייל. במהלך מבצע עופרת יצוקה אבטחה היחידה את מפקדי צה"ל הבכירים ובהם הרמטכ"ל, גבי אשכנזי, ואלוף פיקוד הדרום, יואב גלנט, במהלך סיורים שקיימו לאורך המבצע בשדה הקרב ברצועת עזה, כדי להתרשם מן הלחימה באופן בלתי אמצעי ולחזק את ידי הלוחמים. היחידה זכתה לפרסום תקשורתי שלילי כאשר נקשר שמה בפרשת משפטו של ארז אפרתי, מאבטח ביחידה, שהורשע בניסיון לבצע מעשה סדום ובחבלה של ממש, ונידון לשמונה שנות מאסר. כמו כן נקשר שמה בפרשת עברות תכנון והבנייה הנוגעות לנחלת האלוף יואב גלנט במושב עמיקם, בשל העובדה כי מפקד היחידה באותה עת, סא"ל אריק אלעזר אישר את סלילתה של דרך מילוט לאלוף באופן בלתי חוקי בשטח שאינו שלו. בעקבות הפרשה לא מונה גלנט לתפקיד הרמטכ"ל. פרט לאלעזר, בעברו מפקד יחידת עוקץ, פיקדו על היחידה גם עתי שלח, בעברו מפקד יהל"ם, חיים בן-נון, יוצא שייטת 13, אל"ם אורן גיל, יוצא יחידת דובדבן, וסא"ל ליאור קינן, יוצא יחידת עוקץ וסא"ל ניר יוגב, יוצא חטיבת הצנחנים. במהלך יומה הראשון של מלחמת "חרבות ברזל" מספר מלוחמי היחידה שאבטחו את מפקד אוגדה 36, דדו בר כליפא, לקחו חלק פעיל בלחימה על קיבוצי העוטף. הם ניהלו לחימה עיקשת כנגד מחבלי חמאס בנתיב העשרה, צומת סעד, כפר עזה, עלומים ובארי. במהלך ההתקלויות באותו היום הצליחו הלוחמים לחסל מחבלים רבים. באחת ההתקלויות שהתרחשה סמוך לגני הילדים בבארי נהרג לוחם היחידה (מיל) סרן איתי יהושוע. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. גל נופר עתי שלח חיים בן נון אריק אלעזר אורן גיל ירון סיטבון ליאור קינן ניר יוגב גיל אליה מוטי חיים מדיה וקבצים בנושא היחידה המטכ"לית לאבטחת בכירים בוויקישיתוף אתר האינטרנט הרשמי של היחידה מטכ"לית לאבטחת בכירים (בעברית) היחידה המטכ"לית לאבטחת בכירים, סרטון בערוץ "עדכוני צה"ל", באתר יוטיוב רוני דניאל, ‏הציצו לאימון יחידת האבטחה המטכ"לית, באתר ‏מאקו‏, 27 בינואר 2012. ירדן וינטר במחנה, מעבר לים: צה"ל יאבטח את קציניו בחו"ל (הקישור אינו פעיל), אתר דובר צה"ל, 18 בפברואר 2010. אור בוטבול, במחנה, הכול אישים, באתר צה"ל (דרך ארכיון האינטרנט), 28 ביולי 2011 מור סופר, במחנה, ‏מיוחד: הצצה נדירה לאימון היחידה לאבטחת אישים, באתר ‏מאקו‏, 9 בנובמבר 2012 יואב זיתון, אחרי "עמוד ענן": תוגברה אבטחת דובר צה"ל, באתר ynet, 15 בינואר 2013 אמיר בוחבוט‏, מאבטח הרמטכ"ל נפצע מפליטת כדור: "הסתיים בנס", באתר וואלה, 12 בנובמבר 2013 "היחידה לאבטחת קצינים היא תקלה מהלכת", באתר ynet, 18 בנובמבר 2003 ניר דבורי, ‏כשכתבנו נכנס לתפקיד הרמטכ"ל - וניצל מאש האויב, באתר ‏מאקו‏, 14 באפריל 2021 אור בוטבול, עיתון במחנה, הכול אישים, באתר צה"ל (דרך ארכיון האינטרנט), 28 ביולי 2011 עפר שלח, מי שומר על הרמטכ"ל שלנו?, באתר nrg‏, 1 בספטמבר 2009 אמיר בוחבוט‏, איש הכוחות המיוחדים: אריק אלעזר מספר על השירות, באתר וואלה, 5 בנובמבר 2011, אריק אלעזר: "הולידו רעיון להנחית את הרמטכ"ל בבינת ג'בל ואני סירבתי. חלוץ לא נחת בבינת ג'בל. נקודה". יהושע בריינר‏, הרמטכ"ל ביקר בחשאי את הלוחמים בעזה, באתר וואלה, 8 בינואר 2009 אמיר בוחבוט, אלוף פיקוד דרום יואב גלנט חוזר לים העזתי, באתר nrg‏, 9 בינואר 2009 תומר זרחין, ארז אפרתי, מאבטחו לשעבר של הרמטכ"ל בדיון בעליון: חשבתי שהמתלוננת מחבלת, באתר הארץ, 22 ביוני 2011 חן מענית, ‏8 שנות מאסר בפועל לארז אפרתי; "התגלמות האלימות והרוע", באתר גלובס, 29 ביולי 2010 קלמן ליבסקינד, איתן: "גלנט רמס את החוק ברגל גסה", באתר nrg‏, 5 בנובמבר 2010, "איתן מתייחס בהרחבה גם לשימוש שעשה האלוף גלנט בצה"ל, כשביקש לאשר לו דרך כניסה לביתו על חשבון שטחים ציבוריים, באמצעות מכתב שהציג סגן-אלוף אריק אלעזר, ראש היחידה המטכ"לית לאבטחת בכירים, לפיה יש צורך בכביש הזה כ'דרך מילוט' ביטחונית של האלוף מביתו". חיים בן-נון, מכתב גלוי לגל הירש, "ישראל דיפנס", גיליון 17, ‏ דצמבר 2013, עמוד 8, כפי שהועלה באתר פרש הדס דובדבני, אתר צה"ל, אל"ם אבי מויאל פורש מצה"ל: "המערך הלוחם יעמוד באתגרים הפיזיים", באתר צה"ל (דרך ארכיון האינטרנט), 2 במאי 2012. יוסי יהושוע, מחדל אבטחה: הרמטכ"ל, האזרח והחיבוק, באתר ynet, 12 במרץ 2015 אור הלר, לוחמה בטרור, העידן החדש, באתר "ישראל דיפנס",‏ 26 בספטמבר 2013 אביחי בקר, 48 שעות בבית ג'אלה, באתר הארץ, 5 בספטמבר 2001